Ylistenjärvi

Ylistenjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi kuuluu Ylistenjärven valuma-alueeseen, jonka laskujoki Pesurinoja laskee Roismalanlahteen Liekoveteen.

Maantiede 
Järven pinta-ala on 447 hehtaaria ja sen pituus on 3,8 kilometriä ja leveys 2,2 kilometriä. Järveen laskee vähän tulo-ojia, mikä nostaa veden keskimääräistä viipymää suureksi. Sen luusua sijaitsee järven itärannalla, josta saa alkunsa kolme kilometriä pitkä Kravinoja, joka laskee Tapiolanjärveen.

Järven rantaviiva on 18,5 kilometriä pitkä ja ranta on pääosin moreeni- ja kalliopohjaista metsämaastoa. Järveen rajautuu vain muutama pelto, joiden maatilat sijaitsevat lähettyvillä. Rannoilla on paljon loma-asutusta ja sinne johtaakin paljon tietä. Järvessä on 9 saarta, joiden yhteispinta-ala on 3,1 hehtaaria. Niiden pinta-ala on vähäinen ja vain Jaamalansaari on yli hehtaarin suuruinen. Muita saaria ovat Pujosaari ja Äijälänsaari.

Lähteet 

Sastamalan järvet
Ylistenjärven valuma-alue